ફિલ્મમાં સુશાંત અને સારા વચ્ચે એક કિસિંગ સીન પણ છે. આ દૃશ્યથી પણ તેમને વાંધો છે. આ વિશે વધુ જણાવતાં એન. પી. જમલોકીએ કહ્યું હતું કે ‘આ દુખદ વાત છે કે ફિલ્મને એક ધાર્મિક સ્થળનું નામ આપવામાં આવ્યું છે. આ ફિલ્મથી લોકોની ધાર્મિક ભાવના દુભાવાની શક્યતા છે. દર્શકોમાં કોઈ પણ પ્રકારની ગેરસમજ ન ઊભી થાય અને પવિત્ર સ્થળની ગરિમા જળવાઈ રહે એ માટે અમે ફિલ્મમેકર્સને અપીલ કરી છે કે ફિલ્મનું નામ બદલવામાં આવે. અમારી ઇચ્છા છે કે ફિલ્મ રિલીઝ થાય એ પહેલાં મંદિરની સમિતિના સભ્યોને આ ફિલ્મ દેખાડવામાં આવે.’